Ayteke ig Kiyavwiye Jesus bat kennesa ahumwa karukri atiy ayge ariku ini leglis kewye Uhokri Givin.
Ayge ig avuriwne hiyeg kakanhewnevwi gidahan Kiyavwiye Uhokri.
Ka aynsima hiyeg igisavye mpiya awvre,
igkis ikenes ka aynsima karukri ta arikut atiy.
Egme pahavu madankuno madiptivyo danuh atere,
eg ikano mmukna kirehka ta arikut nor karukri atiy,
aynesa karukri.
Ig Kiyavwiye Jesus hiyapni hene,
ig pahadguh gikannuhnivwi ta gimkat.
Ig awna ta gitkis:
— Nor madankano madiptivyo gukan pi kahayakte ta givetunat Uhokri ariw gikankis madikte neras hiyeg.
Ihanabay inakni nuwnuh.
Henewatbaki in.
Mmanawa igkis kakanhaw akak gikakurakis asemne.
Egme kakanhaw akak madikte gudahan gukakura.
Yuma ariknawnema eg darih adahan isimno ku pariye gumawkanitnene.